open-index/open-wikipedia-markdown huggingface dataset:
साइफोजोआ

300px|right|thumb|जेली मॉन्टेरी 
**साइफ़ोज़ोआ** (Scyphozoa) प्राणिजगत के निडारिया (Cnidaria) संघ का एक वर्ग है जिसके अंतर्गत वास्तविक जेलीफिश (Jellyfish) आते हैं। ये केवल समुद्र ही में पाए जाने वाले प्राणी हैं। इस वर्ग के जेलीफिश तथा अन्य वर्गों के जेलीफिशों के शारीरीय लक्षणों में अंतर होता है। साधारणतया ये बड़े तथा हाइड्रोजोआ (Hydrozoa) के मेडुसी (medusae) से भारी होते हैं।

अधिकांश साइफ़ोज़ोआ के स्पीशीज़ समुद्र के ऊपरी स्तर पर पाए जाते हैं। ये जलधारा के साथ एक स्थान से दूसरे स्थान पर जाते रहते हैं। ये शिकार को दंशकोशिकाओं (nematocysts) की सहायता से शक्तिहीन करके पकड़ लेते हैं। दंशकोशिकाएँ स्पर्शकों (tentacles) के बाहरी हिस्से में पाई जाती हैं। इस प्रकार शक्तिहीन किए गए शिकार को स्पशंक मुँह के पास ले आते हैं, जहाँ वे चूसकर निगल लिए जाते हैं।

## परिचय
इस वर्ग का जेलीफिश का जीवनवृत जटिल होता है। किसी-किसी जेलीफिश के अंडे सीधे ही मेडुसा में परिवर्धित हो जाते हैं, परंतु ओरीलिया (Aurelia) नामक जेलीफिश का जीवनवृत्त जटिल होता है। यह विशेष जेलीफिश ब्रिटेन के समुद्रतटीय जल में पाया जाता है। यह एक पारदर्शी मेडुसा है। यह शरीर के घटाकृति भाग के प्रवाह पूर्ण संकुचन से तैरता है। ओलीलिया का निषेचित अंडा मेडुसा (medusa) में परिवर्धित न होकर एक स्पष्ट रचनावाले पॉलिप (polyp) में, जिसे साइफ़िस्टीमा (Scyphistoma) कहते हैं, परिवर्धित होता है। यह तुरही के आकार का एक छोटा जीव है जिसमें सीमांत स्पर्शक (marginal tentacles) लगे रहते हैं। बाद में यह अपने अपमुख सिरे (aboral end) से किसी अन्य आधार से जुड़ जाता है।

साइफ़िस्टोमा मूलिकाओं (rootlets) या देहांकुरों को उत्पन्न करता है जिनसे नए पॉलिश मुकुलित (budded) होते हैं। साइफ़िस्टोमा बहुवर्षीय जीव है। इसमें एक निश्चित अवधि के बाद असाधारण परिवर्तन शुरू होता है। यह परिवर्तन भोजन की कमी अथवा अधिकता के कारण हो सकता है। पहली दशा में साइफिस्टोमा के ऊपरी हिस्से के ऊतक एक चक्रिका सदृश (disc like) रचना में बदल जाते हैं। बाद में यह संरचना पॉलिप से अलग होकर जल में तैरने लगती है। खाद्य पदार्थ की अधिकता के कारण चक्रिकाओं की संयुक्त श्रेणी बन जाती है। संपूर्ण पॉलिप का स्वरूप अब बदल जाता है। ये चक्रिकाएँ परिवर्धित होने के बाद पॉलिप से अलग होकर पानी में तैरने लगती हैं। वस्तुत: ये मेडुसा होते हैं जिनमें आठ भुजाएँ होती हैं। इन मेडुसाओं को एफ़िर (Ephyra) कहते हैं। ये प्रौढ़ औरीलिया से रचना तथा आकार में सर्वथा भिन्न होते हैं। अपवाद स्वरूप ही कोई-कोई चक्रिका मेडुसा के स्थान पर पॉलिप में परिवर्धित होती है।

इस प्रकार का जीवनवृत्त बहुरूपता (polymorphism) का, जिसमें पीढ़ी एकांतरण (alternation of generation) पाया जाता है, एक अच्छा उदाहरण है। स्थायी पॉलिप पीढ़ी का अस्थायी मेडुसा पीढ़ी से नियमित एकांतरण होता है। केवल मेडुसी ही लैंगिक होता है और अंडाणु (ova) तथा शुक्राणु (spermatozoa) उत्पन्न करता है। पॉलिप से मेडुसा बनने का यह तरीका, जो हाइड्रोज़ोआ के मेडुसा परिवर्धन से सर्वथा भिन्न है, साइफ़ोज़ोआ की एक विशिष्टिता है।

साइफ़ोज़ोआ तथा हाइड्रोज़ोआ के मेडुसी में मुख्य अंतर यह है कि साइफ़ोज़ोआ के मेडुसी में, वीलम (velam) अनुपस्थित रहता है, आमाशय में आमाशयी तंतु (gastric filaments) उपस्थित रहते हैं तथा आमाशय के भीतरी कोष्ठों से बने आंतरिक जनन अंग पाए जाते हैं जबकि हाइड्रोज़ोआ में ऐसा नहीं होता।

## बाहरी कड़ियाँ
* The Classification and Distribution of the Class Scyphozoa
मुर्दाखोर

**मुर्दाखोर** उन जीव-जंतुओं को कहते हैं जो अपने आवासीय क्षेत्र में उपस्थित मृत जैविक पदार्थों को खाकर अपना निर्वाह करते हैं। यह मांसाहारी और शाकाहारी — दोनों ही श्रेणियों के हो सकते हैं। यह मृत प्राणियों और पौधों को खाकर पर्यावरण की खाद्य शृंखला में अहम भूमिका अदा करते हैं।

## चित्र दीर्घा

Image:White-backed_vultures_eating_a_dead_wildebeest.JPG|गिद्ध मृत विल्डबीस्ट का मांस खाते हुए 
Image:Raven scavenging on a dead shark.jpg|जंगली कौवा एक छोटी मृत शार्क को खाता हुआ
File:Sarcophaga nodosa.jpg|एक मक्खी सड़ता हुआ मांस खाते हुए

## सन्दर्भ

श्रेणी:भोजन व्यवहार के अनुसार प्राणी
*
बेयरूत

**बेरूत** () लेबनान की राजधानी और सबसे बड़ा शहर है। 2025 से, बृहत्तर बेरूत की जनसंख्या 24 लाख है, जो लगभग देश की आधी जनसंख्या है। इस प्रकार यह लेवंट का 12वाँ सबसे बड़ा शहर तथा अरब विश्व का 16वाँ सबसे बड़ा शहर है। बेरूत लेबनान के भूमध्य तट के बीच प्रायद्वीप पर स्थित है। बेरूत 5000 से अधिक वर्षों से बसा हुआ है, जिस प्रकार यह विश्व के सबसे पुराने शहरों में से एक है।

## लोग
बेरूत के लगभग ५०% लोग ईसाई (पूर्व और उत्तर के मोहल्ले), २५% शिया (दक्षिण के मोहल्ले) और २५% सुन्नी (मध्य और पश्चिम के मोहल्ले) हैं। परम्परानुसार इस शहर का महापौर हमेशा सुन्नी मुस्लिम होता है जबकि इसका प्रांतीय राज्यपाल हमेशा यूनानी पारम्परिक ईसाई सम्प्रदाय का होता है।

## इन्हें भी देखें
* बेरूत प्रान्त
* लेबनान

## सन्दर्भ


श्रेणी:लेबनान के शहर
श्रेणी:बेरूत
श्रेणी:एशिया में राजधानियाँ
श्रेणी:फ़ोनीशियाई शहर
थेल्स का प्रमेय

300px|right|thumb| यदि AC वृत्त का व्यास हो तो कोण ABC हमेशा 90 डिग्री होगा।
ज्यामिति में **थेल्स के प्रमेय** (Thales' theorem) के अनुसार किसी भी वृत्त के परिधि पर स्थित तीन बिन्दुओं A, B तथा C हो तो कोण ABC का मान ९० अंश होगा यदि AC उस वृत्त का कोई व्यास हो। यह प्रमेय 'अन्तःनिर्मित कोण प्रमेय' (inscribed angle theorem) का एक विशेष रूप है। प्रायः इस प्रमेय के खोज का श्रेय थेल्स को दिया जाता है किन्तु कभी-कभी पाइथागोरस को भी इसका आविष्कारकर्ता माना जाता है| 
   रेखाखॅड LM||CDहै
सिधद करना है 
AM/AB=AN/AD

## बाहरी कड़ियाँ
* Munching on Inscribed Angles
* Thales' theorem explained With interactive animation
* Thales' Theorem by Michael Schreiber, The Wolfram Demonstrations Project.

श्रेणी:त्रिभुज की ज्यामिति
जैसी स्पैन्सर

**जैसी गोर्डन स्पैन्सर** () (जन्म: 12 फ़रवरी 1979) ऑस्ट्रेलियाई अभिनेता और संगीतकार हैं। इन्हें सबसे अधिक क्रमशः अमेरिकी चिकित्सा ड्रामा टीवी शृंखला *[[हाउस]]* व ऑस्ट्रेलियाई सोप ऑपेरा *नेबर्स* में निभाई गई अपनी डॉ॰ रोबर्ट चेज़ और बिली कैनेडी की भूमिकाओं के लिए जाना जाता है।

## प्रारंभिक जीवन
स्पैन्सर का जन्म 12 फ़रवरी 1979 को ऑस्ट्रेलिया के मेलबोर्न शहर में हुआ था। इनके अभिभावक रोबिन और रोडनी स्पैन्सर ऑस्ट्रेलियंस अगेंस्ट फर्दर इमिग्रेशन राजनीतिक पार्टी के संस्थापक हैं तथा कई बार संघीय और राज्य स्तर के चुनावों में इस पार्टी व वन नेशन पार्टी के उम्मीदवार के तौर पर खड़े हो चुके हैं।

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:ऑस्ट्रेलियाई अभिनेता
श्रेणी:1979 में जन्मे लोग
हरम

****thumb|हरम का एक दृश्य
**हरम** किसी एक पुरुष की अनेक स्त्रियों के रहने के उस स्थान को कहते हैं जहाँ अन्य मर्दों का जाना वर्जित होता है। यह प्रथा मध्य पूर्व से शुरु हुई और अब पाश्चात्य सभ्यता में इसे उसमानी साम्राज्य से जोड़कर देखा जाता है। दक्षिणी एशिया में इसको पर्दा प्रथा कहते हैं।

## शब्द की व्युत्पत्ति
हरम शब्द की व्युत्पत्ति अरबी शब्द हरम (حرم) से हुयी जिसका अर्थ होता है "वर्जित क्षेत्र" या "पवित्र, पावन"। यह शब्द अरबी के हरीम (حريم) और हराम (حرام) से सम्बन्धित है जिनका क्रमशः अर्थ होता है "पवित्र या अलंघनीय स्थान;परिवार की औरतें" या "वर्जित;पावन"। 
## सूत्र
वर्जित क्षेत्र होने के कारण हरम की गतिविधियों के सम्बन्ध में अधिक जानकारी नहीं है। साहित्य में जो दर्शाया जाता है वह महज़ अटकलबाज़ी है। लेकिन अब पाश्चात्य जगत में यह मान्यता है कि उसमानी साम्राज्य में हरम का उद्देश्य था उच्चकुल की कन्याओं को ऐसी शिक्षा देना और व्यवहार कुशल बनाना कि आगे चलकर वे राजाओं और वज़ीरों की अच्छी संगिनियाँ साबित हों। इन्हें ऐसी शिक्षा दी जाती थी कि वे आम जनता के सामने भद्र व्यवहार करें और राजसी संगिनी लगें।
## भारत के सन्दर्भ में =।

## चित्र दीर्घा


|पानी के रंगों से बनाई हरम की एक तस्वीर
File:Jean-Baptiste van Mour 010.jpg|हरम का एक दृश्य
File:Anton Hickel - Roxelane und der Sultan.jpg
File:Duplessi-Berteaux 001.jpg|हरम का अन्दरुनी इलाका
File:Turkish Bathscape.PNG|हरम के लिए बनाया गया तुर्की स्नानघर
File:Frederick Goodall - A New Light in the Harem.JPG|हरम का एक चित्र
Image:The Terrace of the Seraglio, Jean-Léon Gérôme.jpg
Image:Swoboda-shopping in harem mid19th.jpg
Image:Quintana Blas Olleras-Harem Scene.jpg
Image:John frederick lewis-reception1873.jpg
Image:Frederick arthur bridgeman-harem fountain.jpg
File:Jean-Paul_Flandrin_-_Odalisque_with_Slave_-_Walters_37887.jpg
Image:Jean Auguste Dominique Ingres, La Grande Odalisque, 1814.jpg
Image:Odalisque by Jules Lefebvre (1874).jpg
Image:Carl Spitzweg - Im Harem.jpg
Image:Trouillebert-servante du harem.jpg
Image:Jean-Léon Gérôme - Le Marché d'esclaves.jpg
Image:Manuscript of the Zanan-nameh by Fazil-Yildiz in the University of Istanbul.jpg
Image:Rosati harem-dance.jpg
File:Maharaja Bijay Singh in His Harem, ca. 1770.jpg|महाराजा बिजय सिंह अपने हरम में
File:Mughal Interiors from the book of Le Costume Historique c. 1876.jpg|मुग़ल अन्तःपुर



## सन्दर्भ

श्रेणी:इस्लामी वास्तुकला
यमन के प्रान्त

यमन में २१ प्रांत हैं जिन्हें **मुहाफ़ज़ाह** (अरबी: , अंग्रेज़ी: governorate) कहा जाता है, यानि वह क्षेत्र जो किसी राज्यपाल (governor) या हाफ़िज़ की निगरानी में रखे गए हों। इन प्रान्तों का ब्यौरा नीचे के विभाग दिया गया है। इन प्रान्तों को आगे ज़िलों में विभाजित किया जाता है, जिन्हें लेबनान में अरबी भाषा में 'मुदेरियाह' (, muderiah) कहते हैं। कुल मिलकर यमन में ३३३ ज़िले हैं, जो आगे २,२१० उपज़िलों में और फिर ३८,२८४ गाँवों में बंटे हैं।

## यमनी प्रान्त
400px|center
यमन किसी ज़माने में उत्तर यमन और दक्षिण यमन के दो देशों में बंटा हुआ था। नीचे की तालिका में इन दोनों क्षेत्रों के प्रान्त सम्मिलित हैं।

## इन्हें भी देखें
* यमन

## सन्दर्भ


श्रेणी:यमन
श्रेणी:यमन के प्रान्त
त्रिपोली (लेबनान)

thumb|230px|त्रिपोली शहर के कुछ नज़ारे
**त्रिपोली** या **तराबुलुस** (अरबी: , अंग्रेज़ी: Tripoli) उत्तरी लेबनान का सबसे बड़ा शहर और (बेरूत के बाद) उस पूरे देश का दूसरा सबसे बड़ा शहर है। बेरूत से ८५ किमी उत्तर में स्थित यह शहर लेबनान के उत्तर प्रान्त की राजधानी भी है। यह नगर भूमध्य सागर के पूर्वी तट पर स्थित है और इसके नज़दीक समुद्र में चार द्वीपों का एक समूह भी है। त्रिपोली शहर अल-मीना की बंदरगाह से जुड़ा हुआ है।

## इतिहास
त्रिपोली का इतिहास बहुत पुराना है और १४वीं सदी ईसापूर्व तक जाता है। यहाँ लेबनान का सबसे बड़ा क़िला, रेमोंद द सैं-झ़ील क़िला (Citadel of Raymond de Saint-Gilles) मौजूद है। प्राचीनकाल में यह एक फ़ोनीशियाई परिसंघ का केंद्र हुआ करती थी जिसमें टायर, सिदोन और आरादोस के शहर शामिल थे। इस वजह से इसका नाम 'त्रि पोली' (यानि 'त्रि पुरी' - पोलिस और पुरी यूनानी और संस्कृत के सजातीय शब्द हैं) पड़ा। बाद में इसपर असीरियाई साम्राज्य, ईरान के हख़ामनी साम्राज्य, रोमन साम्राज्य, बीज़ान्टिन सल्तनत, भिन्न अरब ख़िलाफ़तों, सलजूक़ साम्राज्य, क्रूसेडरों (यूरोपीय धर्मयोद्धाओं), ममलूकों, उसमानी साम्राज्य और फ़्रांस का क़ब्ज़ा रहा। १२वीं सदी में यूरोप से आई ईसाई सेनाओं ने यहाँ 'त्रिपोली की काउंटी' नामक राज्य की स्थापना भी करी। लेबनान राष्ट्र की स्थापना के बाद त्रिपोली सीरिया के लिए व्यापार का केंद्र नहीं रहा और इसका महत्व बेरूत के मुक़ाबले में कम रह गया।

## लोग
त्रिपोली के अधिकतर लोग सुन्नी मुस्लिम हैं। ईसाईयों की संख्या केवल ५% के आसपास है।

## इन्हें भी देखें
* उत्तर प्रान्त (लेबनान)
* बेरूत

## सन्दर्भ


श्रेणी:लेबनान के शहर
श्रेणी:उत्तर प्रान्त (लेबनान)
पंक

**पंक** (mud) मृदा, दोमट मिट्टी, गाद या मृत्तिका का जल के साथ बना मिश्रण होता है। प्राचीन पंक के जमावड़े भूवैज्ञानिक समयकाल के लाखों-करोड़ों वर्षों के साथ कठोर होकर अवसादी शैल बना देते हैं।

## स्वास्थ्य प्रयोग
नदी या तालाब के तल की मिट्टी को त्वचा के लिए स्वास्थ्य और सौंदर्यवर्धक माना गया है। इसमें से भी मुल्तानी मिट्टी सर्वश्रेष्ठ समझी जाती है। आयुर्वेद में अनेक उपचारों में शरीर पर इसके लेप का विधान है। इसको सृष्टि की रचना और शरीर की रचना में प्रयुक्त 5 तत्वों में से एक समझा जाता है।

## इन्हें भी देखें
* मृदा
* दोमट मिट्टी
* गाद
* मृत्तिका

## सन्दर्भ

श्रेणी:जलीय पारिस्थितिकी
श्रेणी:मृदा
श्रेणी:मृदा-आधारित निर्माण सामग्री
श्रेणी:मृत्तिका सामग्रियाँ
कृष्य भूमि

300px|right|thumb|विश्व के विभिन्न भागों में कृष्य भूमि का प्रतिशत
भूगोल तथा कृषि के सन्दर्भ में **कृष्य भूमि** (arable land) उस भूमि को कहते हैं जिसका उपयोग फसल उत्पादन के लिए किया जा सकता हो। इसमें वह सब भूमि आ जाती है जिसमें वार्षिक फसलें उगाई जाती हैं। इसके अलावा अस्थायी गव्यूती, कोला (किचन गार्डेन) आदि की भूमि भी इसके अन्दर समाहित है। सन् २००८ में विश्व की सकल कृष्य भूमि का क्षेत्रफल 13,805,153 वर्ग किमी था।

नदियों एवं समुद्र द्वारा जमा की गई मिट्टी सर्वाधिक उर्वर कृष्य भूमि होती है।

## अकृष्य भूमि
खेती करने के लिए अनुपयुक्त भूमि में निम्नलिखित में से कोई न कोई कारण होता है-
* ताजे जल के स्रोत का अभाव
* बहुत गृष्मता (मरुस्थल)
* अति शीतल (आर्कटिक)
* बहुत पथरीली 
* बहुत पहाड़ी
* बहुत लवणयुक्त 
* बहुत वर्षा वाली
* बहुत हीम वाली
* अति प्रदूषित, या
* अत्यन्त कम पोषक तत्वों वाली

बादलों के कारण पौधों को पर्याप्त प्रकाश न मिल सकने के कारण प्रकाश संश्लेषण नहीं होगा और उत्पादकता घट जाएगी। ऐसी भूमि को व्यर्थ भूमि (वेस्टलैण्ड) भी कहते हैं।

## बाहरी कड़ियाँ
* Surface area of the Earth
* Article from Technorati on Shrinking Arable Farmland in the world

श्रेणी:कृषि भूमि
मृदाविज्ञान

**मृदा विज्ञान** (Pedology) भौतिक भूगोल की एक शाखा है जिसमें मृदा का अध्ययन किया जाता है। इसमें मृदा की उत्पत्ति, मृदा-आकारिकी, तथा मृदा के वर्गीकरण का विचार किया जाता है। इसके अनुसार मृदा एक प्राकृतिक पिंड है।

*
श्रेणी:भौतिक भूगोल
नील (पादप)

right|thumb|300px|नील के पौधे की पत्तियाँ तथा पुष्प

**नील** (वानस्पतिक नाम : Indigofera tinctoria) एक पादप है। यही नील रंजक का मूल प्राकृतिक स्रोत था। यह एशिया और अफ्रीका के उष्ण तथा शीतोष्ण क्षेत्रों में पैदा होता है। आजकल अधिकांश रंजक संश्लेषण द्वारा कृत्रिम रूप से बनाए जाते हैं न कि इस पौधे से प्राप्त किये जाते हैं। नील के अलावा इस पादप का उपयोग मृदा को उपजाऊ बनाने के लिए भी किया जाता है। कुछ प्रकार के नील अफीम नाम से जाने जाते हैं। ब्रिटिश शासन में भारत में इनकी खेती की जाती थी। भारत में अंग्रेजी शासनकाल में अंग्रेजों द्वारा इसकी जबरन खेती कराने को लेकर किसानों ने कई आन्दोलन तक किये।

नील के पादप की उंम्चाई एक मीटर से दो मीटर तक होती है। यह एकवर्षीय, द्विवर्षीय या सदाबहार हो सकता है जो उस स्थान की जलवायु पर निर्भर करता है। इसकी पत्तियाँ हल्की हरी होती हैं तथा इसके पुष्प, गुलाबी अथवा बैंगनी रंग के होते हैं। यह फली वाला (legume) पौधा है जिसके बोने से भूमि की उर्वरा-शक्ति बढ़ती है।

इस पौधे की पत्तियों के प्रसंस्करण से नील रंजक प्राप्त किया जाता है।

## इन्हें भी देखें
* नील विद्रोह

## बाहरी कड़ियाँ
* True Indigo (भारत के फूल)

श्रेणी:वनस्पति
श्रेणी:पादप रंजक
अमचूर

**अमचूर** सूखे कच्चे आम का पिसा हुआ रूप है और भारतीय उपमहाद्वीप में सब्ज़ियों तथा दालों में मसाले के रूप में इस्तेमाल किया जाता है। इसका स्वाद खट्टा होता है और भोजन को खट्टापन प्रदान करने में मदद करता है।

## तैयारी
अमचूर बनाने के लिए, शुरुआती मौसम के आमों को तब काटा जाता है जब वे अभी भी हरे और कच्चे होते हैं। एक बार कटाई के बाद, हरे आमों को छीलकर, पतले-पतले टुकड़ों में काटा जाता है और धूप में सुखाया जाता है। सूखे हुए स्लाइस, जो हल्के भूरे रंग के होते हैं और लकड़ी की छाल की पट्टियों जैसे होते हैं, उन्हें पूरा खरीदा जा सकता है और घर पर व्यक्ति द्वारा पीसा जा सकता है, लेकिन इस तरह से संसाधित किए गए अधिकांश स्लाइस को बारीक पाउडर में पीसकर तैयार अमचूर के रूप में बेचा जाता है।
## सन्दर्भ

श्रेणी:मसाले
कंपन पट्टी

[thumb|right| [फ़िलीपीन्स|फिलिपींस में कंपन पट्टी।]]

**कंपन पट्टी** या **रंबल स्ट्रिप्स**, एक सड़क सुरक्षा विशेषता है जो किसी असावधान चालक को स्पर्श कंcdhkjhffgपन और गड़गड़ाहट की आवाज द्वारा संभावित खतरे के प्रति सचेत कर देती है। यह कंपन किसी वाहन के पहियों के माध्यम से उसकी काया में एक गड़गड़ाहट की ध्वनि के साथ प्रेषित होता है। कंपन पट्टी को आमतौर पर यातायात की दिशा में, मध्यरेखा या फिर किसी सड़क के किनारे लगाया जाता है। यह किसी असावधान वाहन चालक यदि वो अपनी यातायात लेन को छोड़कर दूसरी लेन में जाता है या फिर आगे आने वाले संभावित खतरे के प्रति सचेत कर देती है।

## सन्दर्भ

श्रेणी:यातायात
श्रेणी:यातायात चिन्ह
नील विद्रोह

alt=बंगाल में नील का एक कारखाना|thumb|300x300px|बंगाल में नील के एक कारखाने का दृष्य (१८६७)
[right|thumb|400px|उत्तर चौबीस परगना जिले के [मङ्गलगञ्ज की नीलकुठि (नील का कारखाना)]]
[right|thumb|400px|[बांग्लादेश|बंगलादेश के भाटपाड़ा की नीलकुठी ]]  
**नील विद्रोह** किसानों द्वारा किया गया एक आन्दोलन था जो बंगाल के किसानों द्वारा सन् 1859 में किया गया था। ग्राम प्रधान (मंडल) और पर्याप्त रैयत सबसे सक्रिय और असंख्य समूह थे जो किसानों का नेतृत्व करते थे।  कभी-कभी यूरोपीय बागान मालिकों के असंतुष्ट पूर्व कर्मचारी - नील कारखानों के 'गुमश्ता' या 'दीवान', नील बागान मालिकों के खिलाफ किसानों को लामबंद करने का बीड़ा उठाते थे।  इस विद्रोह की जड़ें आधी शताब्दी पुरानी थीं, अर्थात् नील कृषि अधिनियम (indigo plantation act) का पारित होना। इस विद्रोह के आरम्भ में नदिया जिले के किसानों ने 1859 के फरवरी-मार्च में नील का एक भी बीज बोने से मना कर दिया। यह आन्दोलन पूरी तरह से अहिंसक था तथा इसमें भारत के हिन्दू और मुसलमान दोनो ने बराबर का हिस्सा लिया। सन् 1860 तक बंगाल में नील की खेती लगभग ठप पड़ गई। सन् 1860 में इसके लिए एक आयोग गठित किया गया।

## बीसवीं शताब्दी में
बिहार के बेतिया और मोतिहारी में 1905-08 तक उग्र विद्रोह हुआ। ब्लूम्सफिल्ड नामक अंग्रेज की हत्या कर दी गई जो कारखाने का प्रबन्धक था। अन्ततः 1917-18 में गांधीजी के नेतृत्व में चम्पारन सत्याग्रह हुआ जिसके फलस्वरूप 'तिनकठिया' नामक जबरन नील की खेती कराने की प्रथा समाप्त हुई। 'तिनकठिया' के अन्तर्गत किसानों को 3/20 (बीस कट्ठा में तीन कट्ठा) भूभाग पर नील की खेती करनी पड़ती थी जो जमींदारों द्वारा जबरदस्ती थोपी गई थी।  

**'नील विद्रोह (चंपारन विद्रोह)**— सर्वप्रथम यह विद्रोह बंगाल 1859—61 में शुरू हुआ था, पूर्व में भी इस विद्रोह को भारतीयों द्वारा कुचल दिया गया था। जब गांधी जी ने चंपारन विद्रोह किया तो पाया कि वहां के किसानों को ब्रिटिश सरकार जबरन 15 प्रतिशत भूभाग पर नील की खेती करने के लिए बाघ्य कर रही थी, तथा 20 में से 3 कट्टे किसानों द्वारा यूरोपीयन निलहों को देना होता था जिसे आज हम तिनकठिया प्रथा के रूप में भी जानते हैं। भारतीय किसान, जिसकी दशा पहले से ही बहुत खराब थी, एैसी विषम परिस्थितियों में ब्रिटिश सरकार की यह हुकुमत उनके लिए परेशानी का सबब बन गयी। जब 1917 में गांधी जी एैसी विषम परिस्थितियों से अवगत हुए तो उन्होने बिहार जाने का फैसला कर दिया। गांधी जी मजरूल हक, नरहरि पारीख, राजेन्द्र प्रसाद एवं जे॰ बी॰ कृपलानी के साथ बिहार गये और ब्रिटिश हुकुमत के खिलाफ अपना पहला सत्याग्रह प्रदर्शन कर दिया। ब्रिटिश सरकार ने उनके खिलाफ उन्हे वहां से निकालने का फरमान जारी किया किन्तु गांधी जी और उनके सहयोगी वहीं जुटे रहे और अन्तत: ब्रिटिश हुकुमत ने अपना आदेश वापिस लिया और गांधी जी द्वारा निर्मित समिति से बात करने के लिए सहमत हो गयी। फलत: गांधी जी ने बिहार (चंपारन) के किसानों की दयनीय परिस्थितियों से इस प्रकार शासन को अवगत करवाया की वह मजबूरन इस प्रकार के कृत्य को रोकने के लिए मजबूर हो गये।

## सन्दर्भ

## इन्हें भी देखें
* चंपारण विद्रोह
* नीलदर्पण

## बाहरी कड़ियाँ
* नील का धब्बा

श्रेणी:भारतीय स्वतन्त्रता संग्राम
श्रेणी:आधुनिक भारत का इतिहास
नीलदर्पण

**नीलदर्पण** बांग्ला का प्रसिद्ध नाटक है जिसके रचयिता दीनबन्धु मित्र हैं। इसकी रचना १८५८-५९ में हुई। यह बंगाल में नील विद्रोह का अन्दोलन का कारण बना। यह बंगाली रंगमंच के विकास का अग्रदूत भी बना। कोलकाता के 'नेशनल थिएटर' में सन् १८७२ में खेला गया यह पहला व्यावसायिक नाटक था।

## परिचय
बांग्ला नाटकार दीनबन्धु मित्र का 1860 में प्रकाशित नाटक ‘नील दर्पण’ एक सशक्त नाट्य कृति ही नहीं, एक महत्त्वपूर्ण ऐतिहासिक दस्तावेज भी है। इस नाटक में बंगाल में नील की खेती करने वाले अँग्रेजों द्वारा शोषण, भारतीय किसानों के ऊपर अमानुषिक अत्याचारों की बड़ी भावपूर्ण अभिव्यक्ति हुई है।

नाटक की बंगाली समाज और अँग्रेज शासक दोनों में अपने-अपने ढंग से तीव्र प्रतिक्रिया हुई। यही नहीं, इस नाटक को पढ़कर उस जमाने की चर्च मिशनरी सोसाइटी के पादरी रेवरेंड जेम्स लौंग बहुत द्रवित हुए हैं और उन्होंने नीलकरों द्वारा शोषण के प्रतिवादस्वरूप नाटक का अनुवाद अँग्रेजी में प्रकाशित किया तो उन पर अँग्रेजी सरकार द्वारा मुकदमा चलाया गया और उन्हें एक महीने की जेल की सजा मिली।

बांग्ला के पहले सार्वजनिक, टिकट बिक्री से चलने वाले मंच पर यह नाटक जब 1872 में खेला गया तो एक ओर दर्शकों की भीड़ उमड़ पड़ी और दूसरी ओर अँग्रेजी अखबारों में इस पर बड़ी तीखी टिप्पणी हुई। 1876 में अँग्रेज सरकार द्वारा ड्रैमेटिक परफार्मेन्सेज कन्ट्रोल ऐक्ट लाना नील दर्पण जैसे नाटकों की विद्रोही भावना का दमन भी एक उद्देश्य था। इस नाटक का ऐतिहसिक महत्त्व तो है ही, इसके अलावा तत्कालीन अँग्रेजी शासन में न्याय के पाखंड और पक्षपातपूर्ण व्यवहार पर भी प्रकाश पड़ता है।

## बाहरी कड़ियाँ
* Full text of the play in English translation

श्रेणी:बांग्ला साहित्य
श्रेणी:भारतीय स्वतन्त्रता संग्राम
राई

230px|thumb|right|alt=Alt text|राई

**राई** की गिनती सरसों की जाति में होती है। इसका दाना छोटा व काला होता है। सामान्यत राई और सरसों अलग अलग होते है 

छोटी-छोटी गोल-गोल राई लाल और काले दानों में अक्सर मिलती है। विदेशों में सफेद रंग की राई भी मिलती हैं। राई के दाने सरसों के दानों से काफी मिलते हैं। बस राई सरसों से थोड़ी छोटी होती है। राई ग्रीष्म ऋतु में पककर तैयार होती है। राई के बीजों का तेल भी निकाला जाता है।

राई का रबी तिलहनी फसलों में प्रमुख स्थान है। इसकी खेती सीमित सिचाई की दशा में अधिक लाभदायक होती है।

## बाहरी कड़ियाँ
*'''राई (सरसों) की खेती''' (एग्रोपीडिया)
*राई के असरकारी नुस्खे (वेबदुनिया)
बेइजिंग कैपिटल अन्तर्राष्ट्रीय विमानक्षेत्र

** बेइजिंग कैपिटल इन्टरनेशनल एयरपोर्ट **  () चीन की राजधानी बेइजिंग को सेवा देने वाला प्रधान अन्तर्राष्ट्रीय विमानक्षेत्र है। यह बेइजिंग नगर केन्द्र से  पूर्वोत्तर दिशा में चाओयांग जिले में स्थित है। इस एन्क्लेव को घेरे हुए शून्यी जिल है। यह विमानक्षेत्र बेइजिंग कैपिटल इन्टरनेशनल एयरपोर्ट कंपनी लिमिटेड, एक राजकीय कंपनी की संपदा है एवं उसी के द्वारा संचालित है। विमानक्षेत्र का IATA विमानक्षेत्र कूट, **PEK**, नगर के पूर्व नाम, **पेइकिंग** पर आधारित है।

## सन्दर्भ



## बाहरी कड़ियाँ

* आधिकारिक जालस्थल

श्रेणी:बेइजिंग के विमानक्षेत्र
श्रेणी:चीन के विमानक्षेत्र
श्रेणी:बेइजिंग कैपिटल अन्तर्राष्ट्रीय विमानक्षेत्र
चार्ल्स डि गॉल विमानक्षेत्र

**पैरिस चार्ल्स डि गॉल विमानक्षेत्र**  (), जिसे **रॉएज़्ज़ एयरपोर्ट** (या फ़्रांसीसी में मात्र *रॉएज़*) भी कहते हैं, विश्व के प्रधान विमानन केन्द्रों में से एक, एवं फ़्रांस का सबसे बड़ा विमानक्शःएत्र है। इसका नाम फ़्रांस के फ़्री फ़्रेंच फ़ोर्सेज़ के नेता एवं फ़्रेंच फ़िफ़्थ रिपब्लिक के संस्थापक चार्ल्स डि गॉल (1890–1970) के नाम पर रखा गया है। यह विमानक्षेत्र फ़्रांस के कम्यून्स के  दूरी पर पैरिस के उत्तर पूर्व दिशा में स्थित है।

वर्ष २०११ में विमानक्षेत्र से 60,970,551 यात्रियों एवं 514,059 विमानों का आवागमन हुआ था।  जिसके कारण यह याट्री आवागमन में विश्व के छठे व्यस्ततम विमानक्षेत्र एवं यूरोप के दूसरे व्यस्ततम विमानक्षेत्र (लंदन हीथ्रो विमानक्षेत्र के बाद) गिना गया। विमान यातायात की दृष्टि से यह विमानक्षेत्र विश्व का दसवां व्यस्ततम एवं यूरोप का व्यस्ततम गिना गया है। कार्गो ट्रैफ़िक के आंकड़ों में इसे विश्व का पाँचवां व्यस्ततम एवं फ़्रैंकफ़र्ट विमानक्षेत्र के बाद यूरोप का दूसरा व्यस्ततम विमानक्षेत्र आंका गया, जहां से 2,087,952 मीट्रिक टन कार्गो माल २०११ में आवागमन हुआ।

## आंकड़े

### व्यस्ततम अन्तर्राष्ट्रीय वायु-मार्ग

## सन्दर्भ

## बाहरी कड़ियाँ
{{Commons category|Paris-Charles de Gaulle Airport|चार्ल्स डि गॉल विमानक्षेत्र 
*चार्ल्स डि गॉल विमानक्षेत्र  (आधिकारिक जालस्थल) 
*चार्ल्स डि गॉल विमानक्षेत्र 
*

श्रेणी: चार्ल्स डि गॉल विमानक्षेत्र
श्रेणी: पैरिस के विमानक्षेत्र
बड़ी इलायची

**बड़ी इलायची** के सुखाये हुए फल और बीज भारतीय तथा अन्य देशों के व्यंजनों में मसाले के रूप में इस्तेमाल की जाती है। इसे 'काली इलायची', 'भूरी इलायची', 'लाल इलायची', 'नेपाली इलायची' या 'बंगाल इलायची' भी कहते हैं। इसके बीजों में से कपूर की तरह की खुशबू आती है और थोड़ा धूंये का सा स्वाद आता है जो उसके सुखाने के तरीके से आता है।

और ये भी पढ़ें:- छोटी इलायची के फायदे। 

बड़ी इलायची का नाम संस्कृत में एला, काता इत्यादि, मराठी में वेलदोड़े, गुजराती में मोटी एलची तथा लैटिन में *ऐमोमम कार्डामोमम* है।

इसके वृक्ष से पाँच फुट तक ऊँचे भारत तथा नेपाल के पहाड़ी प्रदेशों में होते हैं। फल तिकोने, गहरे कत्थई रंग के और लगभग आधा इंच लंबे तथा बीज छोटी इलायची से कुछ बड़े होते हैं।

आयुर्वेद तथा यूनानी उपचार में इसके बीजों के लगभग वे ही गुण कहे गए हैं जो छोटी इलायची के बीजों के। परंतु बड़ी इलायची छोटी से कम स्वादिष्ट होती है। 

## अभिलक्षण
इसके सुखाए गई फलियाँ मसाले के रूप में छोटी इलायची की ही तरह इस्तेमाल किए जाते हैं, लेकिन जहाँ छोटी इलायची का इस्तेमाल मीठे पकवानों में भी किया जाता है, वहीं बड़ी इलायची आमतौर पर अपनी ख़ुशबू और स्वाद के कारण नमकीन व्यंजनों में ही इस्तेमाल की जाती है। खुली आग में सुखाने के परम्परागत तरीक़े की वजह से इसमें अनूठा धूंये का स्वाद आता है।

## जातियाँ
इसकी कम से कम दो जातियाँ पहचानी जाती हैं:-
* *ऍमोमम सुबुलेटम* जिसे नेपाली इलायची भी कहते हैं और

* *ऍमोमम कॉस्टेटम* 
**ए. सुबुलेटम** की फलियाँ दोनों में से छोटी होती हैं और भारतीय तथा पाकिस्तानी व्यंजनों में इस्तेमाल की जाती हैं जबकि **ए. कॉस्टेटम** की बड़ी फलियाँ चीनी व्यंजनों में पड़ती हैं।

## व्यंजनों में इस्तेमाल
जिनको इस मसाले का ज्ञान नहीं है उनके द्वारा बड़ी इलायची को कभी-कभी त्रुटीपूर्वक छोटी इलायची का सस्ता विकल्प समझ लिया जाता है।

### भारत और पाकिस्तान में
भारत और पाकिस्तान में इसका पुलाव इत्यादि बनाने में काफ़ी इस्तेमाल किया जाता है। मुग़लई व्यंजनों में भी इसका प्रचुर मात्रा में इस्तेमाल होता है। गरम मसाले में भी यह एक अहम सामग्री है। पारंपरिक मसालेदार चाय के मसाले में भी इसे इस्तेमाल किया जाता है।
### चीन में
चीन में, ख़ासकर उसके मध्य-पश्चिमी सिचुआन प्रान्त में, दम देकर पकाई गईं जिन-जिन मीट पकवानों में इसकी फलियाँ इस्तेमाल में लाई जाती हैं।
### वियतनाम में
वियतनाम में इसकी फलियों को *थाओ क़ा* कहा जाता है और वहाँ नूडल सूप बनाने की सामग्री में इनका इस्तेमाल होता है।

## उत्पादन
बड़ी इलायची का विश्व में सबसे बड़ा उत्पादक नेपाल है और उसके बाद क्रमशः भारत और भूटान हैं।
## दवा के रूप में
चीन में इसका इस्तेमाल उदर विकार तथा मलेरिया के उपचार में किया जाता है।

## सन्दर्भ

श्रेणी:गरम मसाले
श्रेणी:मसाले
जिब्राल्टर क्रॉनिकल

***जिब्राल्टर क्रॉनिकल*** () ब्रिटिश प्रवासी क्षेत्र जिब्राल्टर में 1801 से प्रकाशित होने वाला एक राष्ट्रीय अख़बार है। यह 1821 में दैनिक बन गया था। यह जिब्राल्टर का सबसे पुराना स्थापित दैनिक अख़बार है तथा इसके साथ ही यह लगातार छपने वाला दुनिया का दूसरा सबसे पुराना अंग्रेज़ी भाषा का अख़बार भी है। इसका संपादकीय कार्यालय वाटरगेट हाउस में है और छपाई का काम न्यू हार्ब्र्स औद्योगिक क्षेत्र में होता है।

## ट्रफ़ैलगर की ख़बर
left|thumb|100px|2 फ़रवरी 1826 का ''जिब्राल्टर क्रॉनिकल''
अक्टूबर 1805 में ट्रफ़ैलगर के युद्ध के पाँच दिन पश्चात कथबर्ट कॉलिंगवुड, प्रथम बैरन कॉलिंगवुड, ने इंग्लैंड की तरफ़ जा रहें स्कूनर *पीक्ल* के सेनाध्यक्ष लेफ्टिनेंट ल्पेनोटियर को विजयी होने की ख़बर भेजी। प्रधानमंत्री विलियम पिट और महाराज जोर्ज तृतीय को नवम्बर 6 तक राष्ट्र के विजय होने की कोई सूचना नहीं मिल पाई थी, परिणामस्वरूप *द टाइम्स* में सूचना के प्रकाशित होने में नवम्बर 7 तक की देरी हो गई। युद्ध के एक दिन पश्चात ब्रिटिश बेड़ा एक मछली पकड़ने वाली नाव के साथ सम्पर्क में आया था, जो बाद में जिब्राल्टर में एडमिरल कॉलिंगवुड की रिपोर्ट को पहुँचाने का साधन बनी। *जिब्राल्टर क्रॉनिकल* ने विजयी होने की ख़बर अक्टूबर 23 को अंग्रेज़ी और फ़्रांसीसी भाषाओं में प्रकाशित करी, जिसमें एडमिरल कॉलिंगवुड का जिब्राल्टर के राज्यपाल हैनरी एडवर्ड फॉक्स को लड़ाई की जानकारी देता पत्र भी शामिल था।

## अभिलेखागार
समाचार पत्र के अभिलेखागार की केवल दो श्रंखला ही बची हैं। ये दोनों सॅट जिब्राल्टर में ही मौजूद हैं। गैरीसन लाइब्रेरी 1801 से शरू होने वाली एक सम्पूर्ण श्रंखला को रखती है, जिसमें ट्रफ़ैलगर की जीत की ख़बर देना वाला संस्करण भी शामिल है। जिब्राल्टर सरकार के खेल, संस्कृति, विरासत और युवा मंत्रालय के विभाग जिब्राल्टर आर्काइवस के पास दूसरी श्रंखला है, जिसमें केवल शुरुआती वर्षों के संस्करणों को छोड़ कर सभी मौजूद हैं।

## सन्दर्भ

## बाहरी कड़ियाँ
* 

श्रेणी:अंग्रेजी भाषा के समाचार पत्र
श्रेणी:जिब्राल्टर मीडिया
दीनबन्धु मित्र

**दीनबंधु मित्र** (१८२९-१८७४) बंगला नाटककार थे। वे बंकिम चंद्र चट्टोपध्याय के समकालीन थे। 

## जीवन परिचय
उनका जन्म उत्तरी चौबीस परगना के चौबेरिया गाँव में हुआ था। उनके पिता का नाम कलाचन्द मित्र था। उनका मूल नाम गंधर्व नारायण था किन्तु उन्होने इसे बदलकर अपना नाम 'दीनबन्धु मित्र' रख लिया।

## कृतियाँ
उनका प्रथम नाटक **'नीलदर्पण**' (ढाका, १८६०) तत्कालीन ग्रामीण किसानों पर निलेह गोरों के अत्याचारों की कथावस्तु पर आधारित है। यद्यपि शिल्प की द्दृष्टि से यह बहुत सफल कृति नहीं कही जा सकती, तथापि रंगमंच पर नाटक काफी प्रभावकारी सिद्ध हुआ। 'नवीन तपस्विनी' (कृष्णनगर, १८६३) भी तकनीक और शैली में बहुत महत्व नहीं रखता। 'सधवार एकादशी' (१८६६) मित्र की सर्वोत्तम रचना है और निश्चय ही बंगला साहित्य को एक महत्वपूर्ण योगदान है। इसमें चरित्रचित्रण की सूक्ष्मता निस्संदेह प्रशंसनीय है।

मित्र के अन्य नाटकों में 'लीलावती' (१८६७) 'जमाई बारिक' (१८७२) और 'कमलकामिनी' (१८७३) उल्लेखनीय है।

### नील दर्पण
'नील दर्पण’ एक अत्यन्त महत्त्वपूर्ण नाट्यकृति है, जो अपने समय का एक सशक्त दस्तावेज भी है। 1860 में जब यह प्रकाशित हुआ था तब बंगाली समाज और शासक दोनों में तीव्र प्रतिक्रिया हुई थी। एक ओर बंगाली समाज ने इसका स्वागत किया तो दूसरी ओर अंग्रेज शासक इससे तिलमिला उठे। जेम्स लॉग ने नील दर्पण का अंग्रेजी अनुवाद प्रकाशित किया तो अँग्रेज सरकार ने उन्हें एक माह की जेल की सजा सुनायी।

बांग्ला के पहले सार्वजनिक, टिकट बिक्री से चलने वाले नाट्यमंच पर यह नाटक जब 1872 में खेला गया तो एक ओर दर्शकों की भीड़ उमड़ पड़ी और दूसरी ओर अँग्रेजी अखबारों में इस पर बड़ी तीखी टिप्पणी हुई। ऐसे नाटकों में विद्रोही भावना के दमन हेतु अंग्रेजी सरकार ने 1876 में ‘ड्रेमेटिक परफॉर्मेन्सेज कन्ट्रोल एक्ट’ जारी किया।

## बाहरी कड़ियाँ
*नील दर्पण (हिन्दी रूपान्तर) (रूपान्तरकार: नेमिचन्द्र जैन)Sonu Aag Hai Sonu Jaisa koi Nhi ☠️ Alag Hi Lv Ka Hai 😎

श्रेणी:बांग्ला साहित्यकार
घनास्रता

right|thumb|300px|दाएँ पैर का तीव्र धमनीजन्य घनास्रता

किसी रक्तवाहिका के अन्दर रक्त के जम जाने (तरल के बजाय ठोस बन जाने (clotting)) फलस्वरूप रक्त के प्रवाह को बाधित करने को **'घनास्रता**' (थ्रोम्बोसिस/Thrombosis) कहते हैं। जब कहीं कोई रक्तवाहिका क्षतिग्रस्त हो जाती है तो प्लेटलेट्स और फाइब्रिन मिलकर रक्त का थक्का बनाकर रक्त की हानि को रोक देते हैं। किन्तु घनास्रता इससे अलग है। रक्तवाहिनियों के बिना क्षतिग्रस्त हुए भी कुछ स्थितियों में वाहिकाओं के अन्दर रक्त का थक्का बन सकता है। यदि थक्का बहुत तीव्र है और वह वह एक स्थान से दूसरे स्थान पर गतिमान है तो ऐसे थक्के को **वाहिकारोधी** (embolus) कहते हैं।

घनास्रता और वाहिकारोधी दोनो विद्यमान हों तो इसे 'थ्रोम्बोइम्बोलिज्म' (Thromboembolism) कहते हैं।

## परिचय
जीवितावस्था में जब तक रक्तवाहिकाओं का अंतःकला (endothelium) स्वस्थ होती है तब तक भीतर बहनेवाला रक्त तरल रहता हैं, परंतु आघात (trauma), प्रदाह (inflammation), हृदयदौर्बल्य इत्यादि कारणों से वह विकृत हो जाता है। तब विकृत स्थान में रक्त जमता है, जिसको 'घनास्रता' कहते हैं। धमनियों की अपेक्षा शिराएँ चौड़ी तथा उनकी दीवार पतली होने से उनमें घनास्रता उत्पन्न होने की संभावना अधिक रहती है। जिस दिशा में रक्त का दाब कम होता जाता है उस दिशा में घनास्र (Thrombus) फैला करता है। यह वाहिका की समीपवर्ती शाखा तक अवश्य फैल जाता है। घनास्रता का परिमाण उसके स्थान पर, विस्तार पर, वाहिका के प्रकार पर तथा उसे पूतिदूषित, या अपूतिदूषित (septic or aseptic), होने पर निर्भर होता है। अति वृद्धावस्था में मस्तिष्क की तथा उसके आवरणों की शिराओं में घनास्रता होने की अधिक संभावना रहती है। वृद्धावस्था में होनेवली घनास्रता एक ही सप्ताह में प्राय: धातक हो जाती है। पूतिदूषित घनास्रता से फोड़े बनते हैं और आगे के दुष्परिणाम उसी के कारण होते हैं।

## वाहिकारोध
right|thumb|200px|टूटकर अलग हिए घनास्रता के कारण उत्पन्न वाहिकारोध का उदाह्रण
घनास्र वाहिका के एकाध स्थान पर चिपककर बाकी स्वतंत्र रहता है और आघात, स्थानपरिवर्तन, आकस्मिक गति इत्यादि से टूटकर, या अलग होकर, दूरवर्ती स्थानों में जा अटकता है। इसको 'वाहिकारोध' (embolii) कहते हैं। इसके दुष्परिणाम घनास्र के मूलस्थान, विस्तार तथा उसके पूतिदूषित या अपूतिक होने पर निर्भर होते हैं। शिराओं की, या दक्षिण हृदयार्ध की, घनास्रता का वाहिकारोध फुफ्फुसों में जाकर अटकता है। यदि वह बड़ा हुआ तो फौफ्फुसिक धमनियों में मार्गविरोध करके घातक होता है। शल्यकर्म या प्रसव के पश्चात् होनेवाली आकस्मिक मृत्यु प्राय: इसी प्रकार से हुआ करती है। यदि वह छोटा रहा, तो फुफ्फुस का अल्पांश बेकार होकर थोड़ी सी बेचैनी उत्पन्न होती है, जो प्राय: अल्पकाल में ठीक हो जाती है। अंतःशल्य पूतिक होने से फोड़ा, कोथ या अंतःपूयता (empyema) उत्पन्न होती है। हृदय के वामार्ध की घनास्रता से शारीरिक धमनियों में वाहिकारोध उत्पन्न होता है।

यद्यपि वाहिकारोध का घटक साधारणतया रक्त का थक्का होता है, तथापि वसा और वायु के भी वाहिकारोध बनते हैं। वसा-वाहिकारोध (Fat embolus) अस्थिभंग में मज्जा से तथा वात-वाहिकारोध (Air embolus) शिरा में वायुप्रवेश से होते हैं।

## इन्हें भी देखें
*वाहिकारोध (embolus)

श्रेणी:वाहिका रोग
पिपरा मदन गोपाल

**पिपरा मदन गोपाल** उत्तर प्रदेश के देवरिया जिले में स्थित एक गाँव है जो की 11 टोलों में बँटा हुआ है। यहाँ की भाषा भोजपुरी है।

## सन्दर्भ
श्रेणी:देवरिया ज़िले के गाँव
चुंगथांग

**चुंगथांग** (Chungthang) भारत के सिक्किम राज्य के उत्तर सिक्किम ज़िले में स्थित एक गाँव और उपमंडल है। यह लाचेन नदी और लाछुंग नदी के संगम पर स्थित है।

## इन्हें भी देखें
* उत्तर सिक्किम ज़िला

## सन्दर्भ

श्रेणी:सिक्किम के गाँव
श्रेणी:उत्तर सिक्किम ज़िला
श्रेणी:उत्तर सिक्किम ज़िले के गाँव
मुक्त सॉफ्टवेयर संगठन

मुक्त सॉफ्टवेयर संगठन रिचर्ड स्टालमेन द्वारा स्थापित गैर-लाभ संगठन हैं। इसकी स्थापना 4 अक्टूबर 1985 को मुक्त सॉफ्टवेयर आन्दोलन, जो कि सॉफ्टवेर को बनाने, सुधारने तथा मुक्त रूप से वितरित करने की विश्वव्यापक विचारधारा हैं का समर्थन करता हैं। इस आन्दोलन के प्रमुख आधार के रूप में सॉफ्टवेयर को "Copyleft " (कुछ मामलो में) अधिकार-पत्र जैसे की GNU General Public Licenses के अंतर्गत अधिग्रहित किया जाता हैं। मुक्त सॉफ्टवेयर प्रतिष्ठान (FSF) की स्थापना अमेरिका के मैसाचुसेट्स प्रान्त में हुई। वो सभी सॉफ्टवेयर जो की "permissive free software licence" पर ज़ोर देते हैं, मुक्त सॉफ्टवेयर संगठन उन्हें "Apache License " संस्करण 2.0 को अपनाने की सलाह देता हैं। 

अपनी स्थापना से लेकर 1990 के मध्य तक, मुक्त सॉफ्टवेयर संगठन (FSF) ने प्रमुख रूप से सॉफ्टवेर ड़ेवेलोपर्स को नियुक्त करने पर खर्च किया हैं ताकि वे GNU अभियान के लिए मुक्त सॉफ्टवेयर लिख सके। 1990 के मध्य के बाद, मुक्त सॉफ्टवेयर संगठन (FSF) प्रमुख रूप से मुक्त सॉफ्टवेयर आन्दोलन एवं मुक्त सॉफ्टवेयर समूह के न्यायिक एवं संगठनात्मक मामलो के लिए कार्य कर रहा हैं।

अपने आदर्शो की अनुरूप, मुक्त सॉफ्टवेयर संगठन (FSF) अपने कंप्यूटर में केवल मुक्त सॉफ्टवेयर ही प्रयोग करते हैं।

## इतिहास

मुक्त सॉफ्टवेयर संगठन (FSF) की स्थापना 1985 में, एक गैर लाभ संगठन के रूप में हुई थी, जो की मुक्त सॉफ्टवेयर प्रोद्योगिकी को मदद करता है। इसके प्रमुख कार्यो में GNU प्रकल्प, विवरण लेखो एवं मुक्त सॉफ्टवेयर बनाने वाले सॉफ्टवेयरविदो के साथ कार्य करना हैं। मुक्त सॉफ्टवेयर संगठन (FSF) ने विब्भिन्न मुक्त सॉफ्टवेयर अनुज्ञापत्रो (license) की रचना की है एवं वे उसके पुन : अवलोकन के कार्यो को भी करते हैं।

## सन्दर्भ

श्रेणी:मुफ्त सॉफ्टवेयर परियोजनायें
अल-बैदा प्रान्त

**अल-बैदा प्रान्त** (अरबी: , अंग्रेज़ी: Al Bayda') यमन का एक प्रान्त है।

## इन्हें भी देखें
* यमन के प्रान्त

## सन्दर्भ


श्रेणी:अल-बैदा प्रान्त
श्रेणी:यमन के प्रान्त
श्रेणी:यमन
पद्मगुप्त

**पद्मगुप्त**, राजा मुंज (974-998) के आश्रित कवि थे जिन्होने 'नवसाहसाङ्कचरित' नामक संस्कृत महाकाव्य की रचना की। वे धारा नगरी के सिंधुराज के ज्येष्ठ भ्राता थे। कीथ के अनुसार इनका समय १००५ ई. के लगभग होना चाहिए। इनके पिता का नाम मृगाङ्कगुप्त था। इन्हें ‘परिमल कालिदास’ भी कहा गया है। धनिक व मम्मट ने इन्हें उद्धृत किया है।

विद्वानों  की  दृष्टि  में 'नवसाहसाहसांकचरित' प्रथम  ऐतिहासिक महाकाव्य है। इसमें १८ सर्ग हैं। इसमें काल्पनिक राजकुमारी शशिप्रभा के प्रणय की कथा वर्णित है परन्तु यह मालवा के राजा सिन्धुराज के चरित का भी वर्णन श्लेष के द्वारा उपस्थित करता है। जैसा प्रायः संस्कृत इतिहास काव्यों में देखा जाता है- उनमें प्रामाणिक इतिहास कम, चरितनायक के चरित का अतिरंजित वर्णन अधिक होता है- वैसा ही इस काव्य में भी हुआ है। कवि का उपनाम 'परिमल' था। उद्गाता छन्द के उपयोग में इनकी विशेष कुशलता प्राप्त थी।

नवसाहसाहसांकचरित पर महाकवि कालिदास के काव्य का प्रभाव परिलक्षित होता है। कालिदास के अनुकरण पर इस ग्रन्थ की रचना भी वैदर्भी शैली पर हुई है। महाकाव्य का हिन्दी अनुवाद सहित प्रकाशन 'चौखम्बा-विद्याभवन' से हो चुका है।
## सन्दर्भ

श्रेणी:संस्कृत कवि
हादीबू

**हादीबू** (अरबी: , अंग्रेज़ी: Hadibu) यमन के सुक़ुत्रा द्वीप के उत्तरी तट पर स्थित एक शहर है, जो उस पूरे द्वीप का भी सबसे बड़ा क़स्बा है। इसे पहले 'तम्रीदा' (, Tamrida) के नाम से भी जाना जाता था, जो पुर्तगाली भाषा में 'खजूर' के शब्द से आया है। इस बस्ती के निवासी अधिकतर गाय और बकरियों के मवेशी पालन में लगे हुए हैं। सुक़ुत्रा पर दो ज़िले हैं और हादीबू उनमें से हिदायबू नामक पूर्वी ज़िले की राजधानी भी है।

## इन्हें भी देखें
* सुक़ुत्रा
* हदरामौत प्रान्त

## सन्दर्भ


श्रेणी:सुक़ुत्रा द्वीपसमूह
श्रेणी:यमन के शहर
श्रेणी:हदरामौत प्रान्त
कृष्णकर्णामृत

**श्रीकृष्णकर्णामृतम्** संस्कृत में रचित बिल्वमंगल स्वामी की प्रसिद्ध रचना है।

श्रेणी:संस्कृत ग्रन्थ
मरमरा सागर

**मरमरा सागर** (तुर्की: Marmara Denizi, अंग्रेज़ी: Sea of Marmara), जिसे **मरमोरा सागर** भी कहते हैं तुर्की की ज़मीन द्वारा लगभग पूरी तरह घिरा हुआ एक सागर है जिसके केवल दो मुख हैं - एक दार्दानेल्ज़ जलसन्धि द्वारा एजियाई सागर से जुड़ता है और दूसरा बोस्पोरुस जलसन्धि द्वारा कृष्ण सागर से। यह सागर तुर्की के यूरोपी और एशियाई भागों को अलग करता है।

## नामोत्पत्ति
इस सागर का नाम इसमें स्थित 'मरमरा द्वीप' से आया है। प्राचीनकाल से ही यहाँ से संगमरमर लिया जा रहा है और यहाँ समद्र के किनारे एक 'संगमरमर तट' (marble beach) है जहाँ पानी के साथ संगमरमर दिखता है। ध्यान दें कि हिन्दी के संगमरमर या संग-ए-मरमर शब्द का अर्थ 'मरमर का पत्थर (संग)' है। यही मरमर नाम इस द्वीप और सागर का भी पड़ गया।

## इन्हें भी देखें
* दार्दानेल्ज़ जलसन्धि
* बोस्पोरुस जलसन्धि

## सन्दर्भ


श्रेणी:मरमरा सागर
श्रेणी:तुर्की
श्रेणी:सागर
खोंग

right|thumb|300px|न्यूयॉर्क शहर में खोंग ड्रमर
**खोंग** (बर्मा भाषा : ရခိုင်လူမျိုး , रखोंलूम्योः, अंग्रेजी : Rakhine people) म्यांमार के अराकान प्रदेश का निवासी एक जनसमाज है। इनकी अपनी भाषा और अपनी लिपि है। इस कारण विद्वानों की धारणा है कि अति प्राचीन काल से एक सुशिक्षित समाज रहा है। ये लोग बौद्ध धर्मावलंबी हैं। विवाह प्रसंग में लड़के का पिता लड़की के घर जाकर अपने लड़के के लिए लड़की माँगता है। इस संबंध के स्वीकार करने या न करने पर गाँव के चार प्रतिष्ठित जनों के सामने विचार होता है और एक मुर्गे के माध्यम से शुभाशुभ का विचार कर निर्णय किया जाता है।

इस समाज में स्त्री पुरुष दोनों की एक सी वेशभूषा होती है। इनके बीच इस संबंध में एक अनुश्रुति प्रचलित है। कहा जाता है कि प्राचीन काल में अराकान के किसी राजा की एक रूपवती रानी थी। राजा उसी के प्रेम में निमग्न रहकर राजकाज की उपेक्षा करने लगा। जब रानी ने यह देखा तो वह स्वयं राजकाज देखने लगी। उसकी सुव्यवस्था देखकर प्रजा उसे देव समान मानने लगी। रानी ने देखा कि लोग स्त्रियों को पुरुषों की उपेक्षा हेय मानते हैं। उसे यह बात अच्छी न लगी। उसने आदेश दिया कि स्त्रियाँ पुरुषों के समान लुंगी धारण करेंगी और पुरुष केश बढ़ायेंगे और हाथ पाँव में गुदना गुदवाएँगे। प्रजा ने रानी की इस आज्ञा का पालन किया और आज तक यह बात मान्य होती चली आ रही है।

श्रेणी:म्यान्मार
श्रेणी:बर्मा की मानव जातियाँ
जगद्धात्री

**जगद्धात्री** (= जगत् + धात्री = जगत की रक्षिका) दुर्गा का एक रूप हैं। यह सिंहवाहिनी चतुर्भुजा, त्रिनेत्रा एवं रक्तांबरा हैं। हिंदू धर्म में दुर्गा के रूप की पूजा का आरंभ अज्ञात है। शक्तिसंगमतंत्र, उत्तर कामाख्यातंत्र, भविष्यपुराण स्मृतिसंग्रह और दुर्गाकल्प आदि ग्रंथों में जगद्धात्री पूजा का उल्लेख मिलता है। केनोपनिषद में हेमवती का वर्णन जगद्धात्री के रूप में प्राप्त है। अतएव इन्हें अभिन्न मानते है। कार्तिक शुक्ल पक्ष नवमी को इनकी पूजा का विधान है। इनकी पूजा विशेष रूप से पश्चिम बंगाल और बिहार (मधुबनी)में होती है। वहाँ भी चन्दननगर और उसके आसपास के क्षेत्रों में जगद्धात्री पूजा बड़े धूमधाम से की जाती है।

*कहा जाता है कि इस पर्व की शुरुआत रामकृष्ण की पत्नी शारदा देवी ने रामकृष्ण मिशन में की थी। वह भगवान के पुनर्जन्म में बहुत विश्वास करती थी। इसकी स्थापना के बाद दुनिया के कोने-कोने में मौजूद रामकृष्ण मिशन के केंद्र में इस त्योहार को मनाने की शुरुआत हुई l
* जगतधात्री या जगद्धात्री ( अनुवाद विश्व की वाहक ) हिंदू देवी पार्वती का एक रूप है, जिसकी पूजा भारतीय राज्यों पश्चिम बंगाल और ओडिशा में की जाती है। उनकी पूजा और अनुष्ठान तंत्र से लिए गए हैं, जहां वह दुर्गा और काली के अलावा सत्व का प्रतीक हैं, जो क्रमशः रजस और तमस के प्रतीक हैं।

## बाहरी कड़ियाँ
* Jagaddhatri Puja posted by Paromita
* The Mela ground where Jagadhatri Mela takes place every year

श्रेणी:हिन्दू देवियाँ
श्रेणी:पार्वती के रूप
श्रेणी:दुर्गा पूजा
जगदेकमल्ल द्वितीय

सोमेश्वर तृतीय के पश्चात् उसका ज्येष्ठ पुत्र कल्याणी के सिंहासन पर बैठा। अभिलेखों में उसके नाम का निर्देश नहीं है। अपने विरुद (यश या प्रर्शसासुचक पदवी) 'जगदेकमल्ल' के नाम से ही उसका उल्लेख आता है अतएव उसे **जगदेकमल्ल द्वितीय** (1138-55 ई.) कहा गया है। उसके अन्य विरुद थे- प्रेमप्रताप, चक्रवर्तिन् और त्रिभुवनमल्ल।

अपने पितामह विक्रमादित्य षष्ठ के समय में ही उसे शासन में विशेष महत्व का पद प्राप्त हो गया था। चालुक्य वंश की क्षीण होती हुई शक्ति का लाभ उठाकर विष्णुवर्धन् होयसल ने अपन राज्य का विस्तार धारवाड़ में बंकारपुर तक कर लिया था, फिर भी वह चालुक्यों की अधीनता स्वीकार करता था। उसने नरसिंह होयसल के साथ 1143 ई. के लगभग मालव पर आक्रमणकर जयवर्मन् के स्थान पर बल्लाल को सिंहासन पर बैठाया था। इसके अतिरिक्त लाट, गुर्जर, चोल, कलिंग और नोलंबपल्लव पर भी उसकी विजय का उल्लेख है लेकिन इसमें अतिशयोक्ति की संभावना अधिक है। जगदेकमल्ल को अपना अधिकार बनाए रखने में कई सेनानायकों और सामंतों से सहायता मिली थी। इनमें पेरमाडिदेव सिंद, बर्म्म दंडाधिप और केशिराज दंडाधीश के नाम उल्लेखनीय हैं। 1149 ई. के लगभग ही जगदेकमल्ल का छोटा भाई तैल तृतीय भी जगदेकमल्ल के साथ शासन में संयुक्त हो गया था। 

जगदेकमल्ल ने एक संवत् की स्थापना की थी किंतु स्वयं उसके राज्यकाल में ही उसका सदैव उपयोग नहीं होता था; उसके शासन के बाद वह शीघ्र ही समाप्त हो गया। "संगीतचूड़ामणि" जगदेकमल्ल द्वितीय की कृति थी। कर्णाटक भाषाभूषण, काव्यालोकन और वास्तुकोश का रचयिता नागवर्म द्वितीय उसका उपाध्याय था।

1146 से 1181 ई. तक के काल में कल्याणी पर कलचुरि लोगों का अधिकार रहा। किंतु 1163 में तैल द्वितीय की मृत्यु के बाद भी चालुक्यों ने अपना दावा नहीं छोड़ा। **[[जगदेकमल्ल तृतीय]]** इसी समय हुआ। उसके अभिलेखों की तिथि 1164 से 1183 तक है। कदाचित् वह तैल तृतीय का पुत्र था। संभवत: परिस्थिति के अनुकूल वह कभी कलचुरि नरेश का आधिपत्य स्वीकार करता था और कभी स्वतंत्र शासक के रूप में राज्य करता था। उसके अभिलेख चितलदुर्ग, बेल्लारी और दूसरे जिलों से प्राप्त हुए हैं। एक अभिलेख में तो उसे कल्याण से राज्य करता हुआ कहा गया है। विजय पांड्य उसका सामंत था।

श्रेणी:भारत का इतिहास
जगदेकमल्ल

कल्याणी के चालुक्य वंश में **जगदेकमल्ल** के विरुद (यश या प्रर्शसासुचक पदवी) वाले तीन नरेश हुए हैं। जयसिंह द्वितीय (1015-42 ई.) ने सर्वप्रथम इस विरुद को धारण किया। अतएव यह 'जगदेकमल्ल प्रथम' के नाम से भी प्रसिद्ध हैं।

* जगदेकमल्ल प्रथम या जयसिंह द्वितीय

* जगदेकमल्ल द्वितीय

* जगदेकमल्ल तृतीय

श्रेणी:बहुविकल्पी शब्द
थियोक्रितस

**थियोक्रितस** (प्राचीन ग्रीक : Θεόκριτος, Theocritos / अंग्रेजी : Theocritus) यूनानी ग्राम्यगीतों का कवि। 

## परिचय
तियोक्रितस सिराक्यूज में उत्पन्न हुआ। कुछ लोग उसे कॉस में जनमा मानते हैं। तृतीय शताब्दी ईo पूo के उत्तरार्ध में जीवित था। मिस्र पहुँचने पर टॉलेमी फिलैडेल्फस ने उसका बहुत सम्मान किया। थियोक्रितस ने उसके सम्मान में कुछ कविताएँ लिखीं। सिराक्यूज लौटने पर हीरों द्वितीय से उसकी मित्रता हुई। उसके द्वारा रचित ग्राम्यगीतों में अब प्रतिक्षप्तांश बहुत मिलता है। ऐसा माना जाता है कि यूनानी साहित्य में ग्राम्यगीतों की मधुरता का समावेश थियोक्रितस ने किया, यद्यपि यूनानी डोरियन लोगों में इस साहित्य के तत्व विद्यमान थे। थियोक्रितस ने अपने गीतों में सिसली के जनजीवन को उसकी गहराई में पैठकर चित्रित किया है। उन गीतों में कवि ने कहीं मधुर हास्य बिखेरा है तो कहीं वह जीवन के कटु यथार्थ से शोकविह्वल होकर रोया भी है। डोरी भाषा की ग्रामीण बोली में अपना साहित्य रचते हुए उसने शैली और भाव-सौंदर्य को जीवित रखा है। वरजिल और टेनीसन उससे बहुत प्रभावित जान पड़ते हैं। मीनेक वर्ड्सवर्थ और फ्रट्शे ने थियोक्रितस की कविताओं का संपादन किया है। चैपमैन और कालवरली ने उनके अंग्रेजी अनुवाद प्रस्तुत किए हैं।

## बाहरी कड़ियाँ
* Poems by Theocritus English translations
* Online text: Theocritus translation by J. M. Edmonds, 1912
* An ancient Life of Theocritus, from the scholia

श्रेणी:प्राचीन ग्रीक कवि
मिन्तक़ाह

**मिन्तक़ाह​** (अरबी: , अंग्रेज़ी: mintaqah, बहुवचन: मनातिक़ या मिन्तक़ात) सउदी अरब और त्शाद में पहले दर्जे का (यानि प्रांतीय स्तर का) प्रशासनिक विभाग होता है और कुछ अन्य अरब देशों में दूसरे दर्जे का (यानि ज़िले के दर्जे का) विभाग होता है। अरबी भाषा में 'मिन्तक़ाह​' का मतलब 'क्षेत्र' या 'प्रदेश' है।

## इन्हें भी देखें
* सउदी अरब के प्रान्त
* विलायत (प्रशासनिक विभाग)

## सन्दर्भ


श्रेणी:अरबी शब्द
श्रेणी:प्रशासनिक विभाग
बाह्यानुमेयवाद

**बाह्यानुमेयवाद** ज्ञानमीमांसा का एक सिद्धांत है। इसके अनुसार संसार का, बाह्य वस्तुओं का, ज्ञान वस्तुजनित मानसिक आकारों के अनुमान द्वारा प्राप्त होता है। हमें न तो बाह्य वस्तु का प्रत्यक्ष ज्ञान होता है और न भ्रमवश अपनी मानसिक अवस्था ही बाह्य वस्तु के सदृश प्रतीत होती है। मन और बाह्य वस्तु दोनों की सत्ता है। बाह्य वस्तु के अनुरूप मन में आकार उत्पन्न होते हैं। उन आकारों से ही बाह्य वस्तु के स्वरूप का अनुमान लगता है।

भारत में बौद्ध दर्शन की सौत्रांत्रिक शाखा के प्रवर्तक इस सिद्धांत को स्वीकार करते हैं। उनके अनुसार ज्ञान के चार प्रत्यय हैं- आलंबन, समनंतर, अधिपति और सहकारी। बाह्य वस्तु ज्ञान का आलंबन कारण है। मानसिक आकृतियाँ उन्हीं से निर्मित होती हैं। ज्ञान के अव्यवहित पूर्ववर्ती मानसिक अवस्था से उत्पन्न चेतना समनंतर कारण है। इसके बिना ज्ञान की प्रतीति हो ही नहीं सकती है। इंद्रियाँ अधिपति कारण हैं। हमें स्पर्शज्ञान प्राप्त होता है या अन्य कोई, यह इंद्रियों पर ही निर्भर है। प्रकाश, दूरत्व आदि सहकारी कारण है। इन चार कारणों या प्रत्ययों के उपस्थित होने पर ही किसी वस्तु का ज्ञान हो सकता है। इस प्रकार जो ज्ञान प्राप्त होता है, वह प्रत्यक्ष नहीं है। प्रत्यक्ष तो केवल मानसिक प्रत्यय हैं। उनसे बाह्य वस्तुओं का अनुमानित ज्ञान होता है।

पश्चिम में बाह्य अनुमेयवाद के समतुल्य लॉक जैसे दार्शनिकों का 'प्रत्ययों का प्रतिकृति सिद्धांत' ध्यातव्य है। उसके अनुसार मन और वस्तु दोनों की सत्ता है। वस्तुएँ स्वच्छ पट्टिका (टेबुला रासा) जैसे मन पर अपनी प्रतिकृति उत्पन्न करती हैं। इन्हीं प्रतिकृतियों के ज्ञान को हम निश्चयात्मक कह सकते हैं। उनके परे यथार्थ क्या है यह जानने का कोई निश्चित साधन नहीं है। मानसिक प्रतिकृतियों के ज्ञान से ही बाह्य वस्तुओं का अनुमान लगाया जा सकता है।

आधुनिक युग का विवेचनात्मक वस्तुवाद (क्रिटिकल रियलिज़्म) भी बहुत कुछ बाह्य अनुमेयवाद का समर्थन करता है। इस सिद्धांत के प्रतिपादक प्रधानत: अमरीका के दार्शनिक ड्रेक, लवज्वाय, प्रेट. रोजर्स, सांतायना, सैलर्स, स्ट्रांग आदि हैं।

श्रेणी:भारतीय दर्शन
श्रेणी:बौद्ध दर्शन
बाह्य प्रत्यक्षवाद

thumb|BBPS|350px| अरस्तू जिसके दर्शन में बाह्य प्रत्यक्षवाद तत्व उपलब्ध हैं।

**बाह्य प्रत्यक्षवाद** ज्ञानमीमांसा का एक सिद्धान्त है जिसके अनुसार बाह्य वस्तु का ज्ञान अनुमान से नहीं वरन् प्रत्यक्ष प्राप्त होता है। प्रत्यक्ष ज्ञान संभव माने बिना अनुमान नहीं लगाया जा सकता। यदि बाह्य वस्तु का प्रत्यक्ष कभी न हुआ हों, तो मानसिक प्रतिरूपों से बाह्य वस्तु का अस्तित्व सिद्ध ही नहीं हो सकता। इसलिए बाह्य वस्तु का ज्ञान अनिवार्य रूप से प्रत्यक्ष ही होता है। इंद्रियों के द्वारा जो कुछ दिखाई या सुनाई पड़ता है, बाह्य वस्तुएँ वैसी ही होती हैं।

भारत में बौद्ध दर्शन की वैभाषिक शाखा के प्रवर्तक इस सिद्धांत को स्वीकार करते हैं। वे बाह्य वस्तु और मन दोनों का अस्तित्व मानते हैं। मन में बाह्य वस्तु का प्रत्यक्ष ज्ञान प्राप्त होता है। यह प्रत्यक्ष ज्ञान इंद्रियों के माध्यम से होता है। इंद्रियाँ बाह्य जगत् के साथ संपर्क में आकर उससे एक प्रकार का संस्कार प्राप्त करती हैं। वे उन संस्कारों के साथ चित्त को प्रबुद्ध कर उसमें चेतना उत्पन्न कर देती हैं। तभी चित्त में संसार के ज्ञान का उदय होता है। जो वस्तु इंद्रियग्राह्य नहीं है, उसे मन भी नहीं जान सकता। अत: इंद्रियातीत वस्तुओं की सत्ता (जैसे आत्मा) वैभाषिकों को स्वीकार नहीं है।

पश्चिम में आधुनिक नव्यवस्तुवादी (नियो रियलिस्ट) भी बाह्यप्रत्यक्षवाद का समर्थन करते हैं। वस्तुवादी विचारधारा नई नहीं है और न बाह्यप्रत्यक्षवाद। मनुष्य स्वभाव से ही इस सिद्धांत को आदि काल से मानता आ रहा है। अरस्तू के दर्शन में इसके तत्व उपलब्ध हैं। संत टॉमस एक्विनस् ने १३वीं शताब्दी में इसका पुन: प्रतिपादन किया। आधुनिक युग में बाह्यप्रत्यक्षवादी विचारधारा जर्मनी में उदित हुई। वहाँ वस्तुवादी दार्शनिक फ्रेंज ब्रेंटानो, एलेकजेंडर मीनांग, एडमंड हसरल आदि ने बाह्य-प्रत्यक्षवाद का समर्थन किया। उनसे प्रभावित इंग्लैंड के दार्शनिक जी. ई. मूर, बट्रेंड रसेल आदि ने भी इस सिद्धांत को स्वीकार किया। इसके उपरांत अमरीका तथा अन्य अनेक देशों में इसके अनुयायी पैदा हो गए।

## इन्हें भी देखें
* बाह्यानुमेयवाद

श्रेणी:भारतीय दर्शन
श्रेणी:बौद्ध दर्शन
दिनशा वाचा

300px|right|thumb| दिनशा वाचा
**सर दिनशा इडलजी वाचा** (२ अगस्त १८४४ - १८ फरवरी १९३६) भारतीय राष्ट्रीय कांग्रेस की स्थापना में प्रमुख योगदान देनेवाले बंबई के तीन मुख्य पारसी नेताओं में से एक थे। अपने अन्य दोनों साथी पारसी नेताओं, सर फीरोज शाह मेहता तथा दादा भाई नौरोजी के सहयोग से सर दिनशा वाचा ने भारत की गरीबी और गरीब जनता से सरकारी करों के रूप में वसूल किए गए धन के अपव्यय के विरुद्ध स्वदेश में और शासक देश ब्रिटेन में लोकमत जगाने के लिए अथक परिश्रम किया। सर दिनशा आर्थिक और वित्तीय मामलों के विशेषज्ञ थे और इन विषयों में उनकी सूझ बड़ी ही पैनी थी। वे भारत में ब्रिटिश शासन के विशेषत: ब्रिटेन द्वारा भारत के आर्थिक शोषण के अत्यंत कटु आलोचक थे। वे इस विषय के विभिन्न पहलुओं पर लेख लिखकर और भाषण देकर लोगों का ध्यान आकर्षित करते थे।

## परिचय
कांग्रेस के प्रथम अधिवेशन में ही दादाभाई नौरोजी ने देश की वित्तीय स्थिति और प्रकासकीय व्यय के संबंध में एक प्रस्ताव प्रस्तुत करके इस विषय की जाँच कराए जाने का अनुरोध किया कि भारत के प्रशासन तथा सेना में होनेवाले व्यय का कितना भार भारतीय जनता वहन करे और कितना शासक देश ब्रिटेन के जिम्मे हो। इस विषय का आंदोलन दस वर्ष से अधिक समय तक लगातार जारी रहा और दादाभाई नौरोजी ने ब्रिटिश पार्लमेंट में भी इसे विवाद के लिए प्रस्तुत किया। फलत: २४ मई १८९५ को राजकीय घोषणा द्वारा एक जाँच कमीशन नियुक्त हुआ जिसे भारत में होनेवाले सैनिक और प्रशासकीय व्यय की जाँच करके इस निर्णय का काम सौंपा गया कि उस व्यय का कितना अंश भारत वहन करे और कितना ब्रिटेन।

इस जाँच कमीशन के सामने भारत की ओर से साक्ष्य प्रस्तुत करने को दो भारतीय नेता अप्रैल, १८९७ में लंदन भेजे गए। इनमें से एक थे सर दिनशा इडलजी वाचा और दूसरे थे गोपाल कृष्ण गोखले। इन दोनों तथा सक्ष्य के लिए गए दो अन्य भारतीय नेताओं सुरेंद्रनाथ बनर्जी तथा सुब्रह्मण्य अय्यर के सहयोग से दादाभाई नौरोजी ने भारतीय जनता की गरीबी और आर्थिक तबाही का सही चित्र ब्रिटिश जनता के सामने प्रस्तुत करने के लिए धुँआधार प्रचार का आयोजन किया। दिनशा वाचा की, आर्थिक विशेषज्ञ के रूप में धाक जम गई और भारतीय नेताओं में उन्हें विशिष्ट एवं प्रमुख स्थान प्राप्त हुआ। सन् १९०१ में वे बंबई म्यूनिसिपल कार्पोरेशन के अध्यक्ष चुने गए और उसी वर्ष वे भारतीय राष्ट्रीय कांग्रेस के वार्षिक अधिवेशन के अध्यक्ष बनाए गए। वाचा ने अपने कांग्रेस के अध्यक्षीय भाषण में भारत में अकाल पड़ने के कारणों का बड़ा मार्मिक विवेचन किया। बंबई कार्पोरेशन के प्रतिनिधि के रूप में वाचा बंबई प्रदेशीय कौंसिल के सदस्य चने गए। कुछ समय बाद वे देश की तत्कालीन व्यवस्थापिका सभा, इंपीरियल लेजिस्लेटिव कौंसिल के सदस्य चुने गए। वहाँ भी उन्होंने देश की वित्तीय स्थिति सुधारे जाने के पक्ष में अपना आंदोलन जारी रखा।

भारतीय राष्ट्रीय कांग्रेस के प्रमुख सदस्य वे उसकी स्थापना के समय से ही रहे ओर १३ वर्ष तक उसके महामंत्री भी रहे। यद्यपि सन् १९२० में वे कांग्रेस छोड़कर लिबरल (उदार) दल के संस्थापकों में सम्मिलित हुए परंतु २५ वर्ष से अधिक काल तक वे कांग्रेस के दहकते अग्निपुंज के रूप में विख्यात रहे।

सर दिनशा इडल जी वाचा ने ८६ वर्ष से भी अधिक आयु भोगी।

## बाहरी कड़ियाँ
* Biography
* Portrait
* Wacha Dinshaw Edulji - Hutchinson encyclopedia article about Wacha Dinshaw Edulji at encyclopedia.farlex.com

श्रेणी:1844
श्रेणी:१९३६ में निधन
श्रेणी:पारसी लोग
श्रेणी:भारतीय स्वतंत्रता सेनानी
श्रेणी:भारतीय राष्ट्रीय कांग्रेस के अध्यक्ष